stanford-oval/wikipedia huggingface dataset:
Hassu-klovni
Yleistä hahmosta

Äänitiedostojen kuunteluohjeet
Hassu-klovnilla on oma lastenohjelma, The Krusty the Clown Show, jossa hän esittää klovninumeroita yhdessä avustajansa Sideshow Melin, Herra Pikkula (Mr. Teeny) -nimisen koulutetun apinan ja muiden esiintyjien kanssa. Yleensä hän aloittaa jokaisen jakson ilmaantumalla esiintymislavalle ja huudahtamalla ”Hey-Hey kids!” (Hei, lapset!), nauraen perään makeasti. Hänen televisio-ohjelmassaan esitetään myös hyvin väkivaltaisia Tikku ja Takku -piirrettyjä. Ohjelmassa on lapsista koostuva studioyleisö. Vaikka Hassu-klovnin ohjelmaa esitetään Springfieldin paikallisella televisiokanavalla, hän on ilmeisesti kansallinen kuuluisuus. Sarjassa nähdään usein lyhyitä takaumia, joiden perusteella Hassu on vuosikymmenien varrella esiintynyt yhdessä lukuisten elokuvatähtien kanssa ja haastatellut aikansa kuuluisuuksia. Hän on myös lisensoinut tehokkaasti oman nimensä ja kuvansa, joiden avulla myydään kaikenlaisia tuotteita leluista ja aamiaismuroista vodkaan. Varsinkin hampurilaisravintolaketju Hassupurilainen (Krusty Burger) on hyvin menestynyt.
Hassu-klovni on juutalainen, mutta suhtautuu juutalaiseen perintöönsä vaihtelevasti. Hän syö juutalaisen uskon kieltämiä liharuokia kuten kinkkua, pekonia ja kotlettia ja mainostaa niitä televisio-ohjelmassaan.
Hassu on suosittu lasten keskuudessa, mutta hänen yrityksensä viihdyttää aikuisia useimmiten epäonnistuvat surkeasti. Hän juontaa usein erilaisia tilaisuuksia, joissa hän aina lukee väkinäisiä vitsejä muistilapuilta naurattamatta ketään. Hassu myös myöntää usein, että hän on varastanut kaikki parhaat vitsinsä toisilta tv-esiintyjiltä. Klovnitemppujen tekijänä hänellä on kuitenkin aitoja lahjoja, esimerkiksi 6. kauden jaksossa ”Pelle-Homer” hän oli ainoa, joka kykeni suorittamaan vaikean tempun ajamalla pienoispolkupyörällä silmukan läpi.
Hassu-klovnin ei tarvitse käyttää klovnimeikkejä, sillä hänellä on luonnostaan vihreät hiukset ja kalpea naama. Hassun ohjelmassa on usein kirjoitettu K-kirjaimella sanoja, jotka normaalisti alkaisivat C-kirjaimella, esimerkiksi hänen comeback-ohjelmansa oli nimeltään Krusty Komeback Special.
Luonne

Vaikka Hassu on esiintyessään hilpeä, kulissien takana hän vaikuttaa yleensä masentuneelta, katkeralta tai äkäiseltä. Hänen käytöksensä muuttuu yleensä heti kun kamerat lakkaavat käymästä, ja usein hänelle sattuu lipsumisia suorassa lähetyksessäkin. Hän saattaa kiroilla, tupakoida, puhua kaksimielisyyksiä ja jopa haukkua tai uhkailla katsojiaan kesken ohjelmansa. Monesti hän onnistuu vain vaivoin teeskentelemään pitävänsä lapsista. Hassu on myös hyvin kyyninen eikä juurikaan välitä siitä, että hänen nimellään myytävät tuotteet ovat heikkolaatuista sekundaa tai suorastaan vaarallisia. Hän kieltäytyy syömästä Hassupurilaisen hampurilaisia, sillä hän tietää niiden olevan valmistettu käytännössä syömäkelvottomista aineista, mutta esiintyy kuitenkin niitä ylistävissä valheellisissa mainoksissa. Hassu vaikuttaa toisaalta lopen kyllästyneeltä omaan elämäänsä, mutta ei toisaalta halua luopua maineesta ja kuuluisuudesta.
Hassu-klovnin elämäntavat ovat hyvin epäterveelliset ja holtittomat. Hän tupakoi lähes lakkaamatta ja käyttää runsaasti alkoholia, eräiden jaksojen mukaan myös huumeita. Hän on saanut ainakin kerran sydänkohtauksen ja on joutunut siitä lähtien käyttämään sydämentahdistinta. Huolimatta suurista tuloistaan Hassu on jatkuvasti taloudellisissa vaikeuksissa, sillä hän tuhlaa rahojaan todella paljon uhkapeleihin, harkitsemattomiin sijoituksiin ja naurettaviin ylellisyyksiin kuten savukkeiden sytyttämiseen palavilla seteleillä. Hänen yksityiselämänsä on muutenkin lasten idolille sopimatonta: hänellä on hämäriä bisneksiä yhdessä paikallisen mafioson Läski-Tonyn kanssa ja hänet on useasti nähty ostamassa pornoa.
Elmo (nimi)

| Elmo |
| --- | --- |
Nimipäivä:   
– suomenkielinen:  3. tammikuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Erasmus, Elma tai germaaninen helm
Infobox OKNimi-testi OK: 
Elmo on miehen nimi. Nimi johtuu mahdollisesti germaanisten kielten kypärää tai suojelusta tarkoittavasta sanasta helm, mutta voi olla myös muunnos latinalaisesta nimestä Erasmus. Toisten tietojen mukaan Elmo on johdettu naisennimestä Elma. Pyhä Elmo (oik. Formian Pyhä Erasmus) on merenkulkijoiden suojeluspyhimys, jonka mukaan ovat saaneet nimensä myös Pyhän Elmon tulet.
Vuoden 2019 loppuun mennessä Elmo-nimisiä henkilöitä oli Suomen väestörekisteriin merkitty noin 2 040.
Tunnettuja Elmoja

Pyhä Elmo, oik. Formian Pyhä Erasmus (k. 303), italialainen piispa, marttyyri, merenkulkijoiden suojeluspyhimys
Elmo Heinonen (s. 1997), suomalainen jalkapalloilija
Elmo Henriksson (s. 2003), suomalainen jalkapallomaalivahti
Elmo Jankari (s. 1992), suomalainen kenttäratsastaja
Elmo Kaila (1888–1935), suomalainen aktivisti, Sota-arkiston hoitaja, AKS:n ensimmäinen puheenjohtaja
Elmo Kennedy O'Connor, Bones (s. 1994), yhdysvaltalainen rap-artisti
Elmo Koivunen (s. 1994), suomalainen kilpakävelijä
Elmo Lakka (s. 1993), suomalainen aita- ja pikajuoksija
Elmo Nüganen (s. 1962), virolainen näyttelijä, ja teatteri- ja elokuvaohjaaja
Elmo Oksman (s. 1986), suomalainen painonnostaja
Elmo Peltonen (s. 2003), suomalainen pesäpalloilija
Elmo Noel Joseph Perera (1932–2015), srilankalainen katolinen piispa
Elmo Savola (s. 1995), suomalainen yleisurheilun moniottelija
Elmo Williams (1913–2015), yhdysvaltalainen elokuvaleikkaaja
Elmo, oik. Petri Keskitalo (s. 1967), suomalainen kymmenottelija ja television Elmo-visailuohjelman juontaja
Tunnettuja Elmoja > Kuvitteellisia Elmoja

Elmo, Juhani Peltosen luoma kuvitteellinen urheilusankari radiokuunnelmissa Elmo, urheilija ja Elmo – muu maailma sekä romaanissa Elmo
Elmo, nukkehahmo televisiosarjassa Seesamtie
Elmo, harmaahaltija Tolkienin Silmarillionissa; Elwën (Thingolin) ja Olwën nuorempi veli sekä haltiaprinsessa Lúthien'in setä
Enduron maailmanmestaruuskausi 2025

Enduron maailmanmestaruuskausi 2025 on enduron maailmanmestaruussarjan kausi.
Kilpailukalenteri

Kaudella on kahdeksan kilpailua, joista neljä kuuluu naisten mestaruussarjaan. Naisten mestaruuteen kuuluvat Portugalin, Walesin, Ranskan ja Saksan kilpailut.
| Nro | Päivämäärä | Osakilpailu | Paikka | Lähde |
| --- | --- | --- | --- | --- |
| 1. | 4.–6. huhtikuuta | Portugalin GP | Fafe |  |
| 2. | 2.–4. toukokuuta | Espanjan GP | Oliana |  |
| 3. | 23.–25. toukokuuta | Ruotsin GP | Skövde |  |
| 4. | 20.–22. kesäkuuta | Romanian GP | Bacau |  |
| 5. | 1.–3. elokuuta | Walesin GP | Rhayader |  |
| 6. | 12.–14. syyskuuta | Ranskan GP | Réquista |  |
| 7. | 26.–28. syyskuuta | Italian GP | Darfo Boario Terme |  |
| 8. | 17.–19. lokakuuta | Saksan GP | Zschopau |  |
Lähde:
Pescara Circuit

| Pescara Circuit |
| --- | --- |

Sijainti:  Pescara, Italia
Radan pituus:  25,80 km
Mutkia:  18
Rataennätys:  9.44,600 (Stirling Moss, Vanwall, 1957)
Pescara Circuit oli maantierata Pescaran lähellä, Italiassa. Rata oli muodostettu kahdesta suorasta kylien välillä ja kylien mutkista. Rata oli kapea ja pomppuinen. Grand Prix -autoilun aikakaudella kilpailuja ajettiin radalla Coppa Acerbon nimellä, joista vuoden 1924 kilpailun voitti Ferrarin perustaja Enzo Ferrari. Formula ykkösiä ajettiin kerran, vuonna 1957 Pescaran Grand Prix.
Rata on pisin rata, jolla on ajettu Formula 1 -osakilpailu.
Rata oli pomppuinen ja kulki vuoristoisella alueella. Rata hylättiin 1960-luvun alussa liian vaarallisena.
Formula 1 -voittajat

| Kausi | Voittaja | Talli | Raportti |
| --- | --- | --- | --- |
| 1957 |  Stirling Moss | Vanwall | Raportti |
Naisten Suomisarja

| Naisten Suomisarja |
| --- | --- |

Laji:  salibandy
Maa(t):   Suomi
Perustettu:  2023
Joukkueita:  19
Sarjataso:  3.
Ylempi taso:  Inssi-Divari
Alempi taso:  2. divisioona
TV:  SalibandyTV
Sivusto:  Naisten Suomi-Sarja
Naisten Suomisarja on naisten salibandyn kolmanneksi korkein sarjataso. Se perustettiin Inssi-Divarin ja 2. divisioonan väliin. Suomen Salibandyliitto tiedotti sarjan perustamisesta vuoden 2022 Kesällä.
Runkosarja

Lohkossa A pelataan kolminkertainen turnausmuotoinen sarja ja lohkoissa B ja C
nelinkertainen runkosarja. Peliaika on 3 x 15 min tehokasta peliaikaa. Voitosta saa kaksi
(2) pistettä, tasapelistä yhden (1) pisteen ja häviöstä nolla (0) pistettä.
Lohkojen 1.-2. sijoittuneet Suomisarjan loppusarjaan. Kilpailusääntöjen 28§ mukaisesti
seuralla ei saa olla joukkuetta saman pelikauden aikana sekä F-liigassa, että Divarissa
mukaan lukien näiden sarjojen karsinnat ja Suomisarjan loppusarja. Jos ko. joukkue on
lohkossaan sijalla 1.-2., otetaan lopputurnaukseen mukaan saman lohkon seuraavaksi
parhaiten sijoittunut joukkue.
Loppusarja

1. vaihe:
Yksinkertainen sarja kahdessa lohkossa turnausmuotoisena. Peliaika 3 x 15 min
tehokasta peliaikaa. Voitosta saa kaksi (2) pistettä, tasapelistä yhden (1) pisteen ja
häviöstä nolla (0) pistettä. Jos ottelu päättyy tasan, suoritetaan
rangaistuslaukauskilpailu, jonka tulos ratkaisee näiden joukkueiden keskinäisen
sijoituksen, jos nämä kaksi joukkuetta päätyvät keskenään tasapisteisiin eikä samoissa
pisteissä ole muita joukkueita. Rangaistuslaukauskilpailun voitosta ei saa sarjapisteitä.
Kaikkien joukkueiden päätyessä tasapisteisiin, sijoitukset määritellään kilpailusääntöjen
21 § mukaisesti.
Joukkueet sijoittuvat lohkoihin runkosarjan pistevertailun perusteella seuraavasti:
Lohko A: A1/B1/C1 (1.), A2/B2/C2 (1.), A2/B2/C2 (2.)
Lohko B: A1/B1/C1 (2.), A1/B1/C1 (3.), A2/B2/C2 (3.)
Lohko A 	Lohko B
Loppusarjan lohkojen 1.-2. sijoittuneet joukkueet etenevät loppusarjan 2. vaiheeseen
2. vaihe:
Peliaika 3 x 20 min tehokasta peliaikaa. Jos varsinainen peliaika päättyy tasan, pelataan
20 min jatkoaika viidellä viittä vastaan. Jatkoaika päättyy ensimmäiseen hyväksyttyyn
maaliin. Mikäli jatkoaika ei tuo ratkaisua, ratkaistaan ottelun voittaja viiden laukojan RLkilpailussa. Varsinaisen peliajan ja jatkoajan välillä on 5 minuutin tauko.
Otteluparit:
(1.) A1 - B1
(2.) B2 - A2
1. otteluparin voittaja nousee suoraan Divariin kaudelle 2025-26 ja häviäjä jatkaa
Divarikarsintojen 2. vaiheeseen.
2. otteluparin voittaja jatkaa Divarikarsintojen 2. vaiheeseen ja häviäjä pelaa
Suomisarjassa kaudella 2025-26.
Suomisarjan karsinnat

Lohkojen viimeisiksi sijoittuneet joukkueet (3 kpl) karsivat paikasta Suomisarjassa.
Suomisarjan karsintoihin osallistuvat lisäksi alueellisten 2. divisioonalohkojen
lohkovoittajat (6 kpl).
Yksinkertainen sarja turnausmuotoisena. Peliaika 3 x 15 min tehokasta peliaikaa.
Voitosta saa kaksi (2) pistettä, tasapelistä yhden (1) pisteen ja häviöstä nolla (0)
pistettä. Jos ottelu päättyy tasan, suoritetaan rangaistuslaukauskilpailu, jonka tulos
ratkaisee näiden joukkueiden keskinäisen sijoituksen, jos nämä kaksi joukkuetta
päätyvät keskenään tasapisteisiin eikä samoissa pisteissä ole muita joukkueita.
Rangaistuslaukauskilpailun voitosta ei saa sarjapisteitä. Kaikkien joukkueiden päätyessä
tasapisteisiin, sijoitukset määritellään kilpailusääntöjen 21 § mukaisesti.
Karsintojen lohkojaot muodostuvat seuraavasti:
Lohko A: Suomisarjan A7 sekä 2. divisioonan PS1 ja PM1
Lohko B: Suomisarjan B6 sekä 2. divisioonan SS1 ja LR1
Lohko C: Suomisarjan C6 sekä 2. divisioonan SK1 ja ES1
Lohko A Lohko B Lohko C
Karsintalohkojen 3. sijoittuneet joukkueet pelaavat alueellisessa 2. divisioonassa
Karsintalohkojen 1.-2. sijoittuneet joukkueet pelaavat Suomisarjassa kaudella 2025-26.
Suoria putoajia ei ole  naisten suomisarjassa
Joukkueet 2024–2025

Lohko A
| Joukkue | Kunta |
| --- | --- |
 HaHe III: Haukiputaa
ISB: Ilmajoki
Merikoski SBT: Oulu
Nibacos: Kokkola
SB Vaasa: Vaasa
SPV edustus: Isokyrö
SieSi: Sievi

Lohko B
| Joukkue | Kunta |
| --- | --- |
AFC Campus: Turku
MIG: Tampere
O2-Jyväskylä II: Jyväskylä
SB Naantali: Naantali
SBS Tamppi: Tampere
YT Jalpa: Kuopio
Lohko C
| Joukkue | Kunta |
| --- | --- |
Blackbirds United: Kerava
HIFK: Helsinki
KalvKe: Hämeenlinna
SB-Pro II: Nurmijärvi
SBSV: Vantaa
Voima: Imatra
Chef & Sommelier

| Ravintola Chef & Sommelier |
| --- | --- |
Perustettu:  2012
Lakkautettu:  2017
Kotipaikka:  Helsinki (Huvilakatu 28, 00150 Helsinki (Ullanlinna))
Toimiala:  ravintola
Kotisivu:  www.chefetsommelier.fi
Huomioitavaa:  Vuoden ravintola 2013,  Michelin-tähti (2014-)
Infobox OKVirheellinen NIMI-arvo: 
Ravintola Chef & Sommelier toimi vuosina 2012-2017 Helsingin Ullanlinnassa.
Chef & Sommelier oli Helsingin Ullanlinnassa lokakuussa 2010 toimintansa aloittanut ja kesäkuussa 2017 lopettanut ravintola, jonka Suomen Gastronomien Seura valitsi vuoden ravintolaksi vuonna 2013. Keittiömestarina (chef) toimi Sasu Laukkonen.
Luomuruokaan keskittynyt ravintola sai vuonna 2014 arvostetun Michelin-tähden.
Ravintolalla oli illallistarjoilu tiistaista lauantaihin.
Laukkonen ilmoitti tiedotteessa 2. toukokuuta, että ravintola lopettaa 22. kesäkuuta 2017. Elokuun alusta tiloissa aloitti uusi ravintola nimellä ravintola Ora.
Aiheesta muualla

Chef & Sommelier (englanniksi) (tripadvisor.com)
Keittiömestari Sasu Laukkosen ruoanlaiton ideologia lähtee raaka-aineista (25.11.2016, Puheen Aamu -radio-ohjelma, kesto 31 min) (yle.fi)
Heli Koivuniemi: Näin Michelin-kokki Sasu Laukkonen petraisi kouluruokaa (17.3.2014) (Arkistoitu – Internet Archive) (helsinginuutiset.fi)
Keittiömestari Sasu Laukkonen (Arkistoitu – Internet Archive) (sasulaukkonen.fi)
Simsalabim Jim

| Simsalabim Jim Juice Leskinen ETC |
| --- | --- | --- |

Studioalbumin tiedot
 Äänitetty : 1992
 Julkaistu: 1992
 Tuottaja(t): Juice Leskinen
 Tyylilaji: suomirock
 Kesto: 23.12
 Levy-yhtiö: Johanna
Listasijoitukset
  Suomi: 9. (kesäkuu 1992)
Juice Leskisen muut julkaisut
| Taivaan kappaleita 1991 | Simsalabim Jim 1992 | Haitaribussi 1993 |
Simsalabim Jim on Juice Leskisen 21. albumi. Se on ainoa Leskisen levy, jonka yhtyeeksi on ilmoitettu Juice Leskinen ETC. Lyhyen, lähes EP-mittaisen levyn julkaisi vuonna 1992 Johanna, Juice Leskiselle omistetulla GS-alamerkillä.
Kappalelista

Kaikki kappaleet säveltänyt ja sanoittanut Juice Leskinen, sovittanut Kampman & Perelló, paitsi ”Että mitenkä” (säv. ja san. Juice Leskinen, sov. Kampman & Huhtajärvi).
A-puoli
Virsi – 4.03
Eurooppaan – 2.52
Pää asiallisesti – 2.39
Kuolemankurvaan – 3.50
B-puoli
Että mitenkä – 3.26
Simsalabim Jim – 3.53
Se toimii – 5.19
Kokoonpano

Juice Leskinen Grand Slam -yhtyeen siirryttyä ”telakalle” Leskinen kokosi ympärilleen ETC-kokoonpanon. Se jäi lyhytikäiseksi; yhtye perustettiin alkuvuodesta 1992 ja se hajosi vuoden loppuun mennessä. Oikeammin ETC oli projekti, jonka olikin tarkoitus kestää vain vuoden 1992 loppuun. Yhtyeen nimi sisältää Leskiselle tyypillisen sanaleikin; etc. on lyhenne latinankielisestä fraasista et cetera (’ja niin edelleen’), mutta ETC voidaan lausua englantilaisittain ”etsii”. ETC äänitti myös singlen ”Sietämätön mies” / ”Herbaa”, jonka A-puolen kappaleella yhtye oli mukana myös Syksyn sävel -karsinnoissa. Lisäksi Juankosken kulttuurihistoriallisen seuran julkaisemalle LP:llä Unelmia Ponomareffin pajalta (1992) kuullaan ETC:n uudet sovitukset Juice Leskisen kappaleista ”Juankoski, here I come” ja ”Se oli jautaa”.
Juice Leskinen – laulu, kitara
Taru Huhtajärvi – rummut
Jukka Kampman – basso
Henrik Perelló – viulu, koskettimet
Kati Pyykkö – kitara
Marianne Laiti

Marianne Sylvia Laiti (s. 1971) on suomalainen kuvataiteilija ja kuvanveistäjä.
Ura

Laiti opiskeli kuvanveistäjäksi Kankaanpään taidekoulussa vuosina 1994–1997. Hän suoritti lisäksi kuvataiteilijan erikoistumisopintoja Lahden taideinstituutissa 2008–2009 ja Turun taideakatemiassa 2010–2011. Hän on opiskellut myös kirjallisuustiedettä ja psykologiaa Tampereen yliopistossa vuodesta 2013. Laiti on osallistunut myös Suomen Mielenterveysseuran ja Kuvataideterapeuttien liiton järjestämään kuvataidepsykoterapian perusteet -opetukseen ja Mielenterveysseuran elämänkaarikirjoitus-koulutukseen. Marianne Laiti asuu Kangasalla.
Marianne Laiti tekee veistoksia ja piirtää. Hän kertoo käyttävänsä piirroksiin itse tekemiään kuivapastelliliituja, mustetta ja sekatekniikoita. Piirtäessään hän sanoo pyrkivänsä siihen, että viiva näyttää kuin itsestään syntyneeltä, että kädenjälki on rentoa ja vapaata. Veistokset hän valaa pronssiin. Laiti on pitänyt yli 20 yksityisnäyttelyä ja osallistunut runsaasti ryhmä- ja yhteisnäyttelyihin sekä Suomessa että muissa maissa.
Ura > Julkisiva veistoksia

Laitin veistos Hyppy Linnanpuiston suihkulähteessä Kankaanpäässä paljastettiin vuonna 1995. Laiti oli vielä opiskelija, kun hän suunnitteli graniittiveistoksen suihkulähteeseen. Yhdessä Heli Mäkisen kanssa tehty teos Matka on Nahkialanjärven puistossa Akaan Toijalassa. Teos on paljastettu vuonna 2003. Teos Jälkiä on Tampereen Vuoreksessa ja valmistunut vuonna 2016.
Jälkiä, 2016, Tampere.
Osa teoksesta Matka, yhdessä Heli Mäkisen kanssa, 2003, Akaa.
Egypt Station

Egypt Station on Paul McCartneyn 17. sooloalbumi, joka julkaistiin 7. syyskuuta 2018. Albumi merkitsi McCartneyn paluuta studiotyöhön viiden vuoden tauon jälkeen, edellisen albumin New (2013) jälkeen. Egypt Station on McCartneyn ensimmäinen albumi, joka nousi Yhdysvaltojen Billboard 200 -listan ykköseksi sitten vuoden 1982 Tug of War -albumin.
Tausta ja teemat

Albumin nimi ja konsepti ovat saaneet inspiraationsa McCartneyn kiinnostuksesta taiteeseen ja kulttuureihin. Nimi “Egypt Station” viittaa McCartneyn aiemmin maalaamaan taideteokseen. Albumi toimii ikään kuin matkapäiväkirjana, jossa jokainen kappale edustaa eri pysäkkiä matkalla.
Albumin tuotannosta vastasi pääasiassa Greg Kurstin ja Ryan Tedderin kaltaisia moderneja tuottajia, jotka toivat McCartneyn musiikkiin tuoreen ja nykyajan soundin. Egypt Station yhdistää balladeja, pop-melodioita ja kokeellisia sävellyksiä, mikä tekee siitä monipuolisen kokonaisuuden.lähde?
Julkaisu ja vastaanotto

Albumi sai kriitikoilta pääosin positiivisen vastaanoton, ja sitä ylistettiin sen kokeilevasta luonteesta sekä McCartneyn kyvystä yhdistää uutta ja vanhaa tyyliä. Egypt Station nousi ykköseksi useissa maissa ja keräsi McCartneylle jälleen uusia kuuntelijasukupolvia.lähde?
All Music Guide -sivuston käyttäjät antoivat levylle keskimäärin kolme tähteä viidestä.
Kappalelista

Albumin kokonaiskesto on 57 minuuttia 18 sekuntia.
“Opening Station” – 0:42
“I Don’t Know” – 4:27
“Come On to Me” – 4:11
“Happy with You” – 3:34
“Who Cares” – 3:13
“Fuh You” – 3:23
“Confidante” – 3:04
“People Want Peace” – 2:59
“Hand in Hand” – 2:35
“Dominoes” – 5:02
“Back in Brazil” – 3:21
“Do It Now” – 3:17
“Caesar Rock” – 3:29
“Despite Repeated Warnings” – 6:57
“Station II” – 0:46
“Hunt You Down/Naked/C-Link” – 6:22
Kappalelista > Deluxe-versio

Deluxe-julkaisu sisälsi bonuskappaleita, kuten:lähde?
“Get Started” – 3:41
“Nothing for Free” – 3:15
Aiheesta muualla

Paul McCartney: Egypt Station(arvio Riffi-sivustolla)
Homs

| Homs (Ḥimṣ) حمص‎ |
| --- | --- |
 Kuvakollaasi Homsista.
 Homs
 Koordinaatit: 34.73°N, 36.71°E 
Valtio:  Syyria
Maakunta:  Homs
Piirikunta:  Homs
Pinta-ala:  
 – Kokonaispinta-ala:  48 km²
Väkiluku (2004):  652 609
Infobox OKVirheellinen NIMI-arvo: 
Homs (arab. حمص‎, Ḥimṣ, antiikin Emesa) on kaupunki Syyriassa. Se sijaitsee Orontes-joen varrella. Vuoden 2004 väestönlaskennassa - ennen sisällissotaa - kaupungissa eli 652 609 asukasta. Kaupunki tunnetaan silkintuotannosta. Homsin sijainti on strategisesti tärkeä, sillä se on luonnollinen portti Välimeren rannikon ja tiiviisti asutun sisämaan välillä. Kaupungista on hyvät yhteydet Damaskokseen ja Aleppoon.
Maantiede

Homs sijaitsee Libanonvuorten ja Syyrian rannikon vuoriston välisen kielekkeen liepeillä, jonka takia Välimereltä puhaltavat tuulet viilentävät ilmaa. Sää Homsissa onkin sateisempi ja siedettävämpi kuin kuumassa Hamassa Homista pohjoiseen. Homs on suuren maataloustuotannossa olevan tasangon taloudellinen keskus. Kaupungista lounaaseen sijaitsee Homsin tekojärvi, joka on muodostunut padon taakse järven pohjoisosassa. Pato on rakennettu roomalaisten tai ehkäpä jo faaraoiden Egyptin aikana. Kanavajärjestelmän kautta järven vettä on johdettu kaupunkia ympäröiville maatalousalueille. Ranska jälleenrakennutti padon vuosien 1934 ja 1938 välillä.
Historia > Varhainen historia

Homsin eli tuolloisen Emesan perusti ehkäpä jo Seleukos I Nikator, mutta se ilmaantui historiallisiin lähteisiin vasta ensimmäisellä vuosisadalla eaa. Tuolloin Strabon puhui emesani-nimisestä heimosta, joiden pääkaupunki oli Arethusa eli nykyinen Rastan. Emesanit liittoutuivat Rooman valtakunnan kanssa ja hallitsivat jonkin aikaa omaa kuningaskuntaansa, kunnes heidät liitettiin suoraan Rooman alaisuuteen 70-luvun paikkeilla jaa. Itse kaupungin varhaisen kehityksen vaiheista tiedetään vain vähän, mutta heimon nimi liitettiin lopulta kaupunkiin ja se sai tyypilliset kreikkalaisen kaupunkivaltion piirteet. Antoninus Piuksen valtakaudella kaupunki alkoi lyödä omia kolikoitaan. Septimius Severus nai paikalliseen yläluokkaan kuuluneen suvun tyttären ja kaupunki sai arvostetun colonian statuksen. Kaksi viimeistä Severuksen suvun keisari kasvoivat Emesassa. Emesa oli pakanallisuuden keskus ja kaupungissa oli auringolle omistettu temppeli. Kristinusko levisi sinne hitaasti 400-luvun aikana. Johannes Kastajan pään sanottiin löytyneen kaupungista vuonna 452, jonka jälkeen paikasta tehtiin metropoliitan keskus. Arabiheimot alkoivat muuttaa kaupunkiin jo ennen alueen muslimivalloitusta. Keisari Herakleios hylkäsi kaupungin muslimeille vuonna 637 Jarmukin taistelun jälkeen ja se valloitettiin ilman yhteenottoa.
Historia > Muslimivalta

Kaupungin uudet muslimihallitsijat muuttivat paikallisen alun perin todennäköisesti aurinkotemppelin paikalle rakennetun Johannes Kastajan kirkon perjantaimoskeijaksi. Kalifi Jazid I teki kaupungista osan vastaperustettua Syyrian maakuntaa vuonna 647. Siitä tuli Pohjois-Syyrian kattaneen sotilasalueen pääkaupunki. Myöhemmin kaupungin asukkaat alkoivat kannattaa Husain ibn Alia ja paikasta kehkeytyi šiialaisuuden varhainen keskus, jollaisena se säilyi pitkän aikaa. Kaupunki kapinoi useaan otteeseen Umaijadeja ja sittemmin Abbasideja vastaan. Abbasidien heikennyttyä Homsin hallinnasta taistelivat useat eri Syyriassa vaikuttaneet muslimidynastiat. Kaupunki kiinnosti edelleen myös kristittyjä ja Bysantin valtakunta järjesti sitä vastaan sotaretkiä. Bysantin uhka heikkeni 1000-luvulla, mutta heitä seurasivat ristiretkeläiset ensimmäisen ristiretken myötä vuonna 1096. Ristiretkeläiset piirittivät kaupunkia, mutteivät onnistuneet valloittamaan sitä. Sittemmin kaupungista muodostui muslimien ristiretkeläisiä vastaan suuntaamien sotaretkien keskus. Kaupungin sotilaallinen merkitys väheni lopulta, kun mamelukkien onnistui voittaa ristiretkeläisten ja mongolien muodostaman uhan.
Historia > Osmanit ja itsenäinen Syyria

Osmanit nousivat valtaan alueella vuonna 1516 ja tuolloin Homsista tuli sen vanhan kilpailijan Tripolin hallinnollisessa alaisuudessa oleva kaupunki. Kaupungin poliittinen merkitys oli vähentynyt, mutta siitä tuli joksikin aikaa taloudellinen keskus. Kaupunki tunnettiin erityisesti silkin ja villan kudonnasta. Taloudellinenkin toiminta taantui pikkuhiljaa ja etenkin 1600- ja 1700-luvuilla beduiinit ryöstelivät sitä useaan otteeseen. Vuonna 1785 ranskalainen matkailija kuvaili kaupunkia suhteellisen suureksi rauniokyläksi, jossa oli noin 2 000 asukasta, joista osa oli muslimeja ja osa ortodokseja.
Kaupungin kasvu kääntyi nousuun 1800-luvulla. Vuosisadan alussa halvat eurooppalaiset tekstiilit uhkasivat ensin paikallista tuotantoa, mutta Osmanien valtakunnan kasvava kysyntä ja Euroopan tekstiiliteollisuuden lama nostivat kaupungin vanhat vientituotteet jälleen arvoonsa. Paikalliset tekstiilien tuottajat alkoivat tuoda tekniikkaa Euroopasta ja eräs kaupungissa käynyt brittimatkailija kuvaili Homsia "Syyrian Manchesteriksi" viitaten sen teolliseen kehitykseen. Rautatie tuli kaupunkiin vuonna 1906 ensin Aleppon kautta ja vuonna 1911 se liitettiin rautatiellä myös Tripoliin. 1930-luvun alussa Kirkukin ja Tripolin välinen öljyputki vedettiin Homsin kautta. Vuonna 1959 kaupunkiin perustettiin öljynjalostamo, joka tuotti öljyä Syyrian tarpeisiin.